Jeisk

,
,
,
,
,
,
,
Jeisk () om Venäman lidn-kurort, lidnankund i Azovmeren port Krasnodaran randan lodehes. Se om randan videnz' lidn eläjiden lugun mödhe, Jeiskan rajonan administrativine keskuz (vspäi 1939), mülüb sihe vspäi 2007.

 Istorii 
Vll 1777−1778 Hanan lidneihut () oli saudud Kriman hanan — Venäman imperijan vassalan varapälidnaks. Nügüdläižen eländpunktan aluz om pandud vl 1848 kuti meriport londuseliženno čirakonno lidnan statusanke, nimitihe Jei-jogen mödhe (). Jeisk-raudtestancii om saudud vspäi 1911.

Toižen mail'man sodan aigan bombardiruihe Jeiskad, lidn oli okkupiruidud nacistižen Germanijan sodavägil (eloku 1942 — uhoku 1943). Om udessündutadud sodan jäl'ghe.

Jeisk šingotase merilebun da sömtegimišton keskuseks.

 Geografijan andmused 
Lidn sijadase rajonan pohjoižes, nemel, Azovmeren pohjoižpäivnouzmaižel randal i Jei-jogen estuarijan (Jeiskan liman) suvirandal, kümne metrad ü.m.t. keskmäižel korktusel, rajonan pohjoižes. Azovmeri voib jäduda uhokus.

Matkad Krasnodarhasai om 190 km suvhe orhal vai 250 km avtotedme. Lähembaižed lidnad oma Taganrog 73 km pohjoižpäivnouzmha orhal meredme, Primorsko-Ahtarsk 74 km suvhe i Mariupol' (Ukrain) 71 km lodeheze meredme.

Klimat om ven. Voden keskmäine lämuz +11,8 C°, heinkun-elokun +24,5..+25,2 C°, tal'vkun-elokun −0,2..+0,3 C°. Ekstremumad oma −31 C° (keväz'ku) i +40 C° (heinku). Kezaaigan minimum om +4 C° (kezaku), tal'vaigan maksimum om +19 C° (uhoku). Ei voi panda halad kezakus-sügüz'kus (sügüz'kun minimum om +1 C°). Il'man lämuz voib ületada +26 C° keväz'kus-kül'mkus. Paneb sadegid 811 mm vodes, enamba tal'vkus-vilukus (90..94 mm kus), vähemba heinkus-redukus (53..55 mm kus). Meriveden lämuz oleleb +17..+25 C° semendkus-sügüz'kus, minimum om uhokus (+1 C°), toižiš kuiš +7..+12 C°.

 Tobmuz 
Kaik seičeme žilod mülüdas lidnankundha Jeiskan ližaks, niiden kesken Širočank (, 6025 rist. vl 2010) i Krasnoflotskii (2205 rist. vl 2010). Lidnankundan pind — 143,48 km².

Lidnankundan tobmuden pämez' om sen Administracijan pämez'. Edeline lidnankundan Administracijan pämez' om Valerii Kul'kov (tal'vku 2011 — viluku 2021).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 87 769 ristitud, lidnankundan — 97 178 ristitud, vn 2021 lidnan — 82 943 ristitud. Vl 2017 kaik 84 259 ristitud elihe lidnas i 93 261 ristitud kaikes lidnankundas, rajonan kaks' koumandest. Kaikiš suremb lidnan ristitišt oli enamba 87 tuhad eläjid vll 2005−2011 (87 800 eläjad vl 2011).

Rahvahad (lidnan eläjad, enamba 1 % vl 2010): venälaižed — 92,9 %, ukrainalaižed — 2,5 %, armenijalaižed — 0,9 %, toižed rahvahad — 2,7 %, rahvahuden ozutandata — 1,0 %.

Tetabad elänuded
 Nonna Mordükova (1925−2008) — oli Nevondkundaližen Ühtištusen i Venäman aktris.
 Ivan Poddubnii (1871−1949) — oli Venälaižen imperijan i Nevondkundaližen Ühtištusen atlet-borcui, cirkan artist.

 Religii 
Jeisk om ortodoksižen hristanuskondan Jeiskan eparhijan keskuz. Kaik ühesa pühäpertidJeiskan pühäpertid sobory.ru-saital.  ratas lidnas:
 ph. Mikulai-čudonsädajan kafedraline päjumalanpert' (om saudud vll 1996−1998 nevondkundaližes kinoteatraspäi)
 Mikoi-arhangelan jumalanpert' (vspäi 1997, vanhan päjumalanpertin sijas)
 Jumalanmaman Tulendan Pühäpert'he jumalanpert' (2005)
 Lukan jumalanpert' (2009−2011)
 ph. Ksenija Piterilaižen jumalanpert' (2011)
 nell' časounäd.

 Openduz 
Lapsiden opendusen aluzkundad oma seičemetoštkümne nomeruidud päivkodid (nomer 2, 6, 8, 11, 14..16, 18, 22, 23, 25, 29..34), aluzškol nomer 5, seičeme keskškolad (nomer 1..3, 7, 11, 15, 20), licei nomer 4, gimnazii nomer 14, specialine (korrekcine) škol nomer 8, lidnan lapsiden da norišton keskuz, čomamahtoiden škol, viž sportškolad (om äi sportansuguid specializacijaks), noriden tehnikanradajiden stancii, ekologiž-biologine keskuz.

Lidnan professionaližen opendusen aluzkundad oma Jeiskan poliprofil'ne kolledžJeiskan poliprofil'žen kolledžan sait (college-eisk.ru). , Jeiskan medicinine kolledžJeiskan medkolledžan sait (goukkemk.ru).  i Jeiskan merine kalantegimišton tehnikumJeiskan merižen kalantegimišton tehnikuman sait (emrpt.ru).  (Astrahanin valdkundaližen tehnižen universitetan filial). Erazvuiččen aigan toižiden lidnoiden üläopendusen aluzkundoiden ühesa filialad oliba (Moskv, Rostov, Soči, Krasnodar, Maikop), kaik lopiba radod. Jeiskan sodaaviacijan üläškol om sauptud vl 2011.

 Transport 
Avtobusad, maršruttaksid da taksid oma kundaližeks transportaks lidnas. Avtobusad ajadas rajonadme da äjihe lähižihe lidnoihe.

Raudte Starominskai-stanicaspäi lopiše Jeiskas äjil sarakoil, eländpunktad ühtenzoitasoiš rel'savtobusal. Jeisk-sodalendimport (EIK / ЕСК / URKE) sijadase lidnan suvipäivlaskmas, vspäi 2012 se ei otand civiližid lendimid.

 Galerei 

 Homaičendad 

 Irdkosketused 
 Lidnankundan tobmuden aluzkundoiden oficialine sait (adm-yeisk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnodaran randan lidnad
*